ועדת הכנסת, כנסת 20, פרוטוקול מספר 71, 2015-11-17 17:10

דוד ביטן: אני פותח את הישיבה על הרביזיה.

דוד ביטן: חבר הכנסת יואב בן צור, אתה ביקשת רביזיה.

דוד ביטן: יש לך משהו להגיד?

דב חנין: אדוני היושב-ראש, רבותי חברי הכנסת, בדרך כלל דיון על רביזיה הוא דיון חשוב כי הוא מסיים את הסוגיה, אבל אני רוצה לבשר לכם משהו אופטימי שהתחדש היום בכנסת.

דב חנין: מעתה הדיון על הרביזיה לא סוגר את הסוגיה מכיוון שסדרי דיון מיוחדים זה כבר דיון שנעשה פה אחרי שהיתה רביזיה ונדחתה וכאילו הסוגיה נסגרה.

מרב מיכאלי: אחרי שהיו הסכמות והיה סיכום.

דב חנין: יש לנו תקדים בכנסת.

דב חנין: אני אומר את זה לפרוטוקול.

דב חנין: מעתה כל הדיונים בכנסת נפתחים.

דב חנין: בשם האופוזיציה אנחנו מודים לקואליציה על המהלך הזה.

דב חנין: הם עשו הרבה דברים רעים היום, בין היתר הם רוצים "לדרוס" את הזכויות שלנו להגיש הסתייגויות, אבל לפחות את העניין הזה, שאומר שרביזיה לא סוגרת דיונים, אנחנו מקבלים בברכה.

דב חנין: זה תקדים חיובי.

דב חנין: אנחנו נשתמש בו, נצטט את היועצת המשפטית שלנו.

דוד ביטן: אני מבקש לשאול אותך שאלה.

דוד ביטן: מתי אתה חושב שתזכה להיות בממשלה כדי להשתמש בזה?

דב חנין: אני לא מדבר דווקא על סדרי דיון מיוחדים, אני אומר בכלל.

מיכל רוזין: הוא לא שואף לשם.

דב חנין: אני נהנה מן האפשרות לייצר רביזיות ודיונים נוספים.

דוד ביטן: זה לא המצב.

דוד ביטן: הודענו בדיון – אמרה את זה גם היועצת המשפטית - -

דב חנין: גם אני אודיע מעכשיו בדיונים, אקפיד להודיע בדיונים.

דוד ביטן: - -שכל עוד לא נתחיל להצביע נוכל לתקן.

דב חנין: מהיום אודיע בכל דיונים שיש לי עוד נושאים שאולי אעלה אותם בעתיד.

דוד ביטן: חבר הכנסת בן צור גם הגיש רביזיה.

דוד ביטן: לא אחזור על הכול אבל בסיכום שלי עניתי על כל הטענות שלכם.

דוד ביטן: אני אומר את זה במפורש, זה מוכיח את תום הלב שלנו, תום לב מוחלט.

דוד ביטן: הוא לא פוליטי במקרה הזה.

דוד ביטן: בחוקי ההסדרים שלגביהם הגישו הסתייגויות – אמנם הגישו מאות אבל זה לא כמות אדירה – שם לא שינינו ולא נגענו ואנחנו מאפשרים להצביע על כל הסתייגות בפני עצמה.

דוד ביטן: מי בעד הרביזיה?

דוד ביטן: ירים את ידו.

דוד ביטן: מי נגד?

דוד ביטן: ירים את ידו.

דוד ביטן: מי נמנע?

דוד ביטן: בעד – 7

דוד ביטן: נמנעים – אין הצעת הרביזיה לא נתקבלה.

דוד ביטן: הרביזיה לא נתקבלה.

דוד ביטן: תודה רבה.